ਹੈਰੋਲਡ ਪਿੰਟਰ
ਹੈਰੋਲਡ ਪਿੰਟਰ (/ˈpɪntər/; 10 ਅਕਤੂਬਰ 1930 – 24 ਦਸੰਬਰ 2008) ਇੱਕ ਨੋਬਲ ਇਨਾਮ ਜੇਤੂ ਅੰਗਰੇਜ਼ ਨਾਟਕਕਾਰ, ਸਕ੍ਰੀਨਲੇਖਕ, ਨਿਰਦੇਸ਼ਕ ਅਤੇ ਅਦਾਕਾਰ ਹੈ। ਇਸਨੂੰ ਸਭ ਤੋਂ ਪ੍ਰਭਾਵਸ਼ਾਲੀ ਆਧੁਨਿਕ ਬਰਤਾਨਵੀ ਨਾਟਕਕਾਰਾਂ ਵਿੱਚ ਇੱਕ ਮੰਨਿਆ ਜਾਂਦਾ ਹੈ ਅਤੇ ਇਸਦਾ ਸਾਹਿਤਕ ਸਫ਼ਰ 50 ਸਾਲਾਂ ਤੋਂ ਵੱਧ ਦਾ ਹੈ। "ਦ ਬਰਥਡੇ ਪਾਰਟੀ" (The Birthday Party)(1957), "ਦ ਹੋਮਕਮਿੰਗ" (The Homecoming) (1964), ਅਤੇ "ਬਿਟਰੇਅਲ" (Betrayal) (1978) ਇਸਦੇ ਮਸ਼ਹੂਰ ਨਾਟਕ ਹਨ ਅਤੇ ਇਹਨਾਂ ਤਿੰਨਾਂ ਉੱਤੇ ਹੀ ਫ਼ਿਲਮਾਂ ਬਣ ਚੁੱਕੀਆਂ ਹਨ। ਪਿੰਟਰ ਨੂੰ 50 ਤੋਂ ਵੱਧ ਇਨਾਮ-ਸਨਮਾਨ ਮਿਲ ਚੁੱਕੇ ਹਨ ਜਿਹਨਾਂ ਵਿੱਚ 2005 ਵਿੱਚ ਸਾਹਿਤ ਲਈ ਨੋਬਲ ਇਨਾਮ ਅਤੇ 2007 ਵਿੱਚ ਫ਼ਰਾਂਸੀਸੀ ਇਨਾਮ "ਲੀਜਨ ਦ'ਔਨਰ" ਸ਼ਾਮਲ ਹਨ।